અમદાવાદ: ગાંધીનગરમાં આગામી વાઈબ્રન્ટ ગુજરાતના ધમાકેદાર આયોજનના પગલે કોર્પોરેશનમાં દોડધામ વધી ગઈ છે. વાઈબ્રન્ટ ગુજરાત સ‌િમટમાં કોર્પોરેશનનો એક સ્ટોલ રાખવાને ગઈ કાલે મળેલી સ્ટેન્ડિંગ કમિટીએ લીલી ઝંડી આપી છે, જોકે અમદાવાદમાં ઠેરઠેર નજરે પડતા લારી-ગલ્લાઓ તંત્રની આંખમાં કણાની જેમ ખૂંચી રહ્યા છે, તેમાં પણ દેશ-વિદેશના મહાનુભાવો શહેરના રાજમાર્ગો પર લારી-ગલ્લા ધમધમતા નિહાળે તો તેમાં કોર્પોરેશનનું નીચાજોવાપણું થતું હોઈ ખાસ કરીને મધ્ય ઝોન, પશ્ચિમ ઝોન અને નવા પશ્ચિમ ઝોનના સત્તાવાળાઓએ લારી-ગલ્લાવાળાઓને દસ દિવસ સુધી જપીને રહેવાનો ગર્ભિત ઈશારો કર્યો છે.